I 1956 flyttet Schrøder inn i nybygg i Waldemar Thranes 8, nært krysset Waldemar Thranes gate / Ullevålsveien, som er kjernen i strøket St. Hanshaugen med handel og servering. I den tidligere bygningen her var det drevet restaurant siden 1900, da Frk. Glansins Restaurasjon ble etablert. Fra 1923 til 1953 drev Hilmar Hansen Terrasse-Restauranten. Bygningen ble revet i 1954, og Schrøder flyttet inn i nybygget, som ble tegnet av arkitekt G.T. Schulz og sto ferdig i 1956. Georg Karlson, som hadde drevet Schrøder siden 1946, fortsatte og bodde med familien i gården.